《偈二首》
宋代·释择崇

柴鸣竹爆惊人耳，大洋海底红尘起。
家犬声狞夜不休，陆地行船三万里。
坚牢地神笑呵呵，须弥山王眼觑鼻。
把手东行却向西，南山声应北山里。
千手大悲开眼看，无量慈悲是谁底。

作者简介：释择崇，号常庵，宁国府（今安徽宣州）人。住饶州荐福寺。为南岳下十五世，黄龙德逢禅师法嗣。《嘉泰普灯录》卷一三、《五灯会元》卷一八有传。今录诗六首。